Caminaue furiós pera planhèra coma un holat torrent qu’en sòn rapid cors esbauce pònts, e negant de pic (quan què en abondor era ploja de Zèus) es verds camps, sense que se posque arturar, ne pes restanques ne peth romegàs, en tot esbauçar molti trabalhs polidi des joeni; tau tarrabastalh prebotjaue eth hilh de Tidèu enes nombroses falanges teucres que, enquia e tot estant tan nombroses, non gausauen resistir-lo.